nibzard/narodne-novine-full-text-markdown huggingface dataset:
## Rješenje o imenovanju sanacijskog upravitelja Specijalne bolnice za kronične bolesti Novi Marof

### NN 78/2013 (26.6.2013.), Rješenje o imenovanju sanacijskog upravitelja Specijalne bolnice za kronične bolesti Novi Marof

VLADA REPUBLIKE HRVATSKE

1600

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Specijalne bolnice za kronične bolesti Novi Marof (»Narodne novine«, broj 48/2013), Vlada Republike Hrvatske je na sjednici održanoj 20. lipnja 2013. godine donijela

RJEŠENJE

O IMENOVANJU SANACIJSKOG UPRAVITELJA SPECIJALNE BOLNICE ZA KRONIČNE BOLESTI NOVI MAROF

Imenuje se MLADEN SMOLJANEC sanacijskim upraviteljem Specijalne bolnice za kronične bolesti Novi Marof.

Klasa: 080-02/13-01/164

Urbroj: 5030115/1-13-02

Zagreb, 20. lipnja 2013.

Predsjednik

Zoran Milanović, v. r.

Rješenje, NN 78/2013-1600
## Rješenje o razrješenju predsjednika i članova Upravnog vijeća Neuropsihijatrijske bolnice "Dr. Ivan Barbot" Popovača

### NN 78/2013 (26.6.2013.), Rješenje o razrješenju predsjednika i članova Upravnog vijeća Neuropsihijatrijske bolnice "Dr. Ivan Barbot" Popovača

VLADA REPUBLIKE HRVATSKE

1601

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a vezi s člankom 4. stavkom 3. podstavkom 2. Zakona o sanaciji javnih ustanova (»Narodne novine«, broj 136/2012), i točkom IX. Odluke o sanaciji Neuropsihijatrijske bolnice »Dr. Ivan Barbot« Popovača (»Narodne novine«, broj 48/2013), Vlada Republike Hrvatske je na sjednici održanoj 20. lipnja 2013. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA NEUROPSIHIJATRIJSKE BOLNICE »DR. IVAN BARBOT« POPOVAČA

1. Razrješuje se IGOR ŠKET dužnosti predsjednika Upravnog vijeća Neuropsihijatrijske bolnice »Dr. Ivan Barbot« Popovača.

2. Razrješuju se dužnosti članovi Upravnog vijeća Neuropsihijatrijske bolnice »Dr. Ivan Barbot« Popovača:

– DAMIR PAHIĆ

– VLADO PALČIĆ.

Klasa: 080-02/13-02/127

Urbroj: 5030115/1-13-02

Zagreb, 20. lipnja 2013.

Predsjednik

Zoran Milanović, v. r.

Rješenje, NN 78/2013-1601
## Rješenje o imenovanju predsjednice i članica Sanacijskog vijeća Neuropsihijatrijske bolnice "Dr. Ivan Barbot" Popovača

### NN 78/2013 (26.6.2013.), Rješenje o imenovanju predsjednice i članica Sanacijskog vijeća Neuropsihijatrijske bolnice "Dr. Ivan Barbot" Popovača

VLADA REPUBLIKE HRVATSKE

1602

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Neuropsihijatrijske bolnice »Dr. Ivan Barbot« Popovača (»Narodne novine«, broj 48/2013), Vlada Republike Hrvatske je na sjednici održanoj 20. lipnja 2013. godine donijela

RJEŠENJE

O IMENOVANJU PREDSJEDNICE I ČLANICA SANACIJSKOG VIJEĆA NEUROPSIHIJATRIJSKE BOLNICE »DR. IVAN BARBOT« POPOVAČA

1. Imenuje se DANICA KRAMARIĆ, dr. med., predsjednicom Sanacijskog vijeća Neuropsihijatrijske bolnice »Dr. Ivan Barbot« Popovača.

2. Za članice Sanacijskog vijeća Neuropsihijatrijske bolnice »Dr. Ivan Barbot« Popovača, imenuju se:

– ANA MICHIELI PAVUNA

– DIJANA DASOVIĆ.

Klasa: 080-02/13-01/165

Urbroj: 5030115/1-13-02

Zagreb, 20. lipnja 2013.

Predsjednik

Zoran Milanović, v. r.

Rješenje, NN 78/2013-1602
## Rješenje o imenovanju sanacijske upraviteljice Neuropsihijatrijske bolnice "Dr. Ivan Barbot" Popovača

### NN 78/2013 (26.6.2013.), Rješenje o imenovanju sanacijske upraviteljice Neuropsihijatrijske bolnice "Dr. Ivan Barbot" Popovača

VLADA REPUBLIKE HRVATSKE

1603

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Neuropsihijatrijske bolnice »Dr. Ivan Barbot« Popovača (»Narodne novine«, broj 48/2013), Vlada Republike Hrvatske je na sjednici održanoj 20. lipnja 2013. godine donijela

RJEŠENJE

O IMENOVANJU SANACIJSKE UPRAVITELJICE NEUROPSIHIJATRIJSKE BOLNICE »DR. IVAN BARBOT« POPOVAČA

Imenuje se prim. MARINA KOVAČ, dr. med., sanacijskom upraviteljicom Neuropsihijatrijske bolnice »Dr. Ivan Barbot« Popovača.

Klasa: 080-02/13-01/166

Urbroj: 5030115/1-13-02

Zagreb, 20. lipnja 2013.

Predsjednik

Zoran Milanović, v. r.

Rješenje, NN 78/2013-1603
## Rješenje o razrješenju predsjednice i članica Upravnog vijeća Specijalne bolnice za medicinsku rehabilitaciju Varaždinske Toplice

### NN 78/2013 (26.6.2013.), Rješenje o razrješenju predsjednice i članica Upravnog vijeća Specijalne bolnice za medicinsku rehabilitaciju Varaždinske Toplice

VLADA REPUBLIKE HRVATSKE

1604

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a vezi s člankom 4. stavkom 3. podstavkom 2. Zakona o sanaciji javnih ustanova (»Narodne novine«, broj 136/2012), i točkom IX. Odluke o sanaciji Specijalne bolnice za medicinsku rehabilitaciju Varaždinske Toplice (»Narodne novine«, broj 48/2013), Vlada Republike Hrvatske je na sjednici održanoj 20. lipnja 2013. godine donijela

RJEŠENJE

O RAZRJEŠENJU PREDSJEDNICE I ČLANICA UPRAVNOG VIJEĆA SPECIJALNE BOLNICE ZA MEDICINSKU REHABILITACIJU VARAŽDINSKE TOPLICE

1. Razrješuje se GORANKA ŠTEFANIĆ dužnosti predsjednice Upravnog vijeća Specijalne bolnice za medicinsku rehabilitaciju Varaždinske Toplice.

2. Razrješuju se dužnosti članice Upravnog vijeća Specijalne bolnice za medicinsku rehabilitaciju Varaždinske Toplice:

– MIRA VISKOVIĆ

– MARIJA DREKAR-VUSILOVIĆ.

Klasa: 080-02/13-02/128

Urbroj: 5030115/1-13-02

Zagreb, 20. lipnja 2013.

Predsjednik

Zoran Milanović, v. r.

Rješenje, NN 78/2013-1604
## Rješenje o imenovanju predsjednice i članica Sanacijskog vijeća Specijalne bolnice za medicinsku rehabilitaciju Varaždinske Toplice

### NN 78/2013 (26.6.2013.), Rješenje o imenovanju predsjednice i članica Sanacijskog vijeća Specijalne bolnice za medicinsku rehabilitaciju Varaždinske Toplice

VLADA REPUBLIKE HRVATSKE

1605

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Specijalne bolnice za medicinsku rehabilitaciju Varaždinske Toplice (»Narodne novine«, broj 48/2013), Vlada Republike Hrvatske je na sjednici održanoj 20. lipnja 2013. godine donijela

RJEŠENJE

O IMENOVANJU PREDSJEDNICE I ČLANICA SANACIJSKOG VIJEĆA SPECIJALNE BOLNICE ZA MEDICINSKU REHABILITACIJU VARAŽDINSKE TOPLICE

1. Imenuje se prof. dr. sc. VLATKA BILAS predsjednicom Sanacijskog vijeća Specijalne bolnice za medicinsku rehabilitaciju Varaždinske Toplice.

2. Za članice Sanacijskog vijeća Specijalne bolnice za medicinsku rehabilitaciju Varaždinske Toplice, imenuju se:

– SILVIJA RADOŠ

– SUNČICA ŠEBEČIĆ.

Klasa: 080-02/13-01/167

Urbroj: 5030115/1-13-02

Zagreb, 20. lipnja 2013.

Predsjednik

Zoran Milanović, v. r.

Rješenje, NN 78/2013-1605
## Rješenje o imenovanju sanacijskog upravitelja Specijalne bolnice za medicinsku rehabilitaciju Varaždinske Toplice

### NN 78/2013 (26.6.2013.), Rješenje o imenovanju sanacijskog upravitelja Specijalne bolnice za medicinsku rehabilitaciju Varaždinske Toplice

VLADA REPUBLIKE HRVATSKE

1606

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Specijalne bolnice za medicinsku rehabilitaciju Varaždinske Toplice (»Narodne novine«, broj 48/2013), Vlada Republike Hrvatske je na sjednici održanoj 20. lipnja 2013. godine donijela

RJEŠENJE

O IMENOVANJU SANACIJSKOG UPRAVITELJA SPECIJALNE BOLNICE ZA MEDICINSKU REHABILITACIJU VARAŽDINSKE TOPLICE

Imenuje se DAMIR MIHALIĆ sanacijskim upraviteljem Specijalne bolnice za medicinsku rehabilitaciju Varaždinske Toplice.

Klasa: 080-02/13-01/168

Urbroj: 5030115/1-13-02

Zagreb, 20. lipnja 2013.

Predsjednik

Zoran Milanović, v. r.

Rješenje, NN 78/2013-1606
## Rješenje o razrješenju predsjednice i članova Upravnog vijeća Doma zdravlja Petrinja

### NN 78/2013 (26.6.2013.), Rješenje o razrješenju predsjednice i članova Upravnog vijeća Doma zdravlja Petrinja

VLADA REPUBLIKE HRVATSKE

1607

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a vezi s člankom 4. stavkom 3. podstavkom 2. Zakona o sanaciji javnih ustanova (»Narodne novine«, broj 136/2012), i točkom IX. Odluke o sanaciji Doma zdravlja Petrinja (»Narodne novine«, broj 48/2013), Vlada Republike Hrvatske je na sjednici održanoj 20. lipnja 2013. godine donijela

RJEŠENJE

O RAZRJEŠENJU PREDSJEDNICE I ČLANOVA UPRAVNOG VIJEĆA DOMA ZDRAVLJA PETRINJA

1. Razrješuje se TATJANA PUŠKARIĆ dužnosti predsjednice Upravnog vijeća Doma zdravlja Petrinja.

2. Razrješuju se dužnosti članovi Upravnog vijeća Doma zdravlja Petrinja:

– JELENA SUŽNJEVIĆ

– VLADIMIR KAURINOVIĆ

– DAMIR JUSUFOVIĆ.

Klasa: 080-02/13-02/129

Urbroj: 5030115/1-13-02

Zagreb, 20. lipnja 2013.

Predsjednik

Zoran Milanović, v. r.

Rješenje, NN 78/2013-1607
## Rješenje o imenovanju predsjednika i članova Sanacijskog vijeća Doma zdravlja Petrinja

### NN 78/2013 (26.6.2013.), Rješenje o imenovanju predsjednika i članova Sanacijskog vijeća Doma zdravlja Petrinja

VLADA REPUBLIKE HRVATSKE

1608

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Doma zdravlja Petrinja (»Narodne novine«, broj 48/2013), Vlada Republike Hrvatske je na sjednici održanoj 20. lipnja 2013. godine donijela

RJEŠENJE

O IMENOVANJU PREDSJEDNIKA I ČLANOVA SANACIJSKOG VIJEĆA DOMA ZDRAVLJA PETRINJA

1. Imenuje se DUŠAN MANDAC predsjednikom Sanacijskog vijeća Doma zdravlja Petrinja.

2. Za članove Sanacijskog vijeća Doma zdravlja Petrinja, imenuju se:

– MARIJA GRBIĆ-PADJEN

– DARKO SRBLJANIN.

Klasa: 080-02/13-01/169

Urbroj: 5030115/1-13-02

Zagreb, 20. lipnja 2013.

Predsjednik

Zoran Milanović, v. r.

Rješenje, NN 78/2013-1608
## Rješenje o imenovanju sanacijskog upravitelja Doma zdravlja Petrinja

### NN 78/2013 (26.6.2013.), Rješenje o imenovanju sanacijskog upravitelja Doma zdravlja Petrinja

VLADA REPUBLIKE HRVATSKE

1609

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Doma zdravlja Petrinja (»Narodne novine«, broj 48/2013), Vlada Republike Hrvatske je na sjednici održanoj 20. lipnja 2013. godine donijela

RJEŠENJE

O IMENOVANJU SANACIJSKOG UPRAVITELJA DOMA ZDRAVLJA PETRINJA

Imenuje se KREŠO KOVAČIĆEK, dr. med., sanacijskim upraviteljem Doma zdravlja Petrinja.

Klasa: 080-02/13-01/170

Urbroj: 5030115/1-13-02

Zagreb, 20. lipnja 2013.

Predsjednik

Zoran Milanović, v. r.

Rješenje, NN 78/2013-1609
## Pravilnik o tekstu natpisa, obliku, veličini i tehničkom rješenju spomen-obilježja za groblja žrtava poslijeratnog razdoblja

### NN 78/2013 (26.6.2013.), Pravilnik o tekstu natpisa, obliku, veličini i tehničkom rješenju spomen-obilježja za groblja žrtava poslijeratnog razdoblja

MINISTARSTVO BRANITELJA

1612

Na temelju članka 12. stavka 3. Zakona o istraživanju, uređenju i održavanju vojnih groblja, groblja žrtava Drugog svjetskog rata i poslijeratnog razdoblja, (»Narodne novine«, broj 143/12) ministar branitelja, donosi

PRAVILNIK

O TEKSTU NATPISA, OBLIKU, VELIČINI I TEHNIČKOM RJEŠENJU SPOMEN-OBILJEŽJA ZA GROBLJA ŽRTAVA POSLIJERATNOG RAZDOBLJA

OPĆE ODREDBE

Članak 1.

Ovim Pravilnikom utvrđuju se tekst natpisa, oblik, veličina i tehničko rješenje spomen-obilježja za postavljanje natpisa na pronađenim grobljima žrtava poslijeratnog razdoblja.

Članak 2.

Nakon uređenja groblja žrtava poslijeratnog razdoblja Ministarstvo branitelja (u daljnjem tekstu: Ministarstvo) postavlja na spomen-obilježju jedinstveni natpis.

TEKST NATPISA, OBLIK, VELIČINA I TEHNIČKO RJEŠENJE

Članak 3.

Jedinstveni tekst natpisa iz članka 2. ovoga Pravilnika sadrži informacije o žrtvi, zločinu i počinitelju.

Povjerenstvo Vlade Republika Hrvatske za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja će predložiti sadržaj teksta o okolnostima stradavanja za svaku pojedinu lokaciju.

Tekst natpisa formira se na način da se u prvom redu natpisa nalaze činjenični podatci o žrtvama i njihovom broju, a u drugom redu tekst natpisa o okolnostima stradavanja.

Sredstva za izgradnju spomen obilježja osigurana su u proračunu Republike Hrvatske na poziciji Ministarstva.

Članak 4.

Ministarstvo je zaduženo osigurati:

– izradu idejnog urbanističko – arhitektonskog i likovnog rješenja spomen-obilježja

– izradu projektne dokumentacije i nadzor za izgradnju spomen-obilježja

– izvođenje radova izgradnje, postavljanja i uređenja spomen-obilježja

– izvođenje radova uređenja, rekonstrukcije, sanacije i drugih radova na postojećem spomen-obilježju.

ZAVRŠNA ODREDBA

Članak 5.

Ovaj Pravilnik stupa na snagu dan nakon objave u »Narodnim novinama«.

Klasa: 564-06/13-0001/1

Urbroj: 522-05/2-13-12

Zagreb, 21. lipnja 2013.

Ministar

Predrag Matić, v. r.

Pravilnik, NN 78/2013-1612
## Pravilnik o izmjenama i dopunama Pravilnika o energetskim pregledima građevina i energetskom certificiranju zgrada

### NN 78/2013 (26.6.2013.), Pravilnik o izmjenama i dopunama Pravilnika o energetskim pregledima građevina i energetskom certificiranju zgrada

MINISTARSTVO GRADITELJSTVA I PROSTORNOGA UREĐENJA

1616

Na temelju članka 19. stavka 7. i članka 21. Zakona o učinkovitom korištenju energije u neposrednoj potrošnji (»Narodne novine«, broj 152/08 i 55/12), uz suglasnost ministra gospodarstva, ministrica graditeljstva i prostornoga uređenja donosi

PRAVILNIK

O IZMJENAMA I DOPUNAMA PRAVILNIKA O ENERGETSKIM PREGLEDIMA GRAĐEVINA I ENERGETSKOM CERTIFICIRANJU ZGRADA

Članak 1.

U Pravilniku o energetskim pregledima građevina i energetskom certificiranju zgrada (»Narodne novine«, broj 81/12 i 29/13) u članku 12. stavku 3. iza riječi: »koji su samostalna uporabna cjelina« dodaju se riječi: »za koje je propisana obveza energetskog certificiranja«.

Članak 2.

Članak 34. mijenja se i glasi:

»(1) Postojeće zgrade ili njihove samostalne uporabne cjeline koje se prodaju moraju imati važeći energetski certifikat i predan na uvid kupcu prije sklapanja ugovora o prodaji od 1. srpnja 2013. godine.

(2) Pojedinačne samostalne uporabne cjeline zgrada koje se iznajmljuju, daju na leasing ili u zakup moraju imati važeći energetski certifikat dostupan na uvid najmoprimcu ili zakupcu, prije sklapanja ugovora o iznajmljivanju, leasingu ili zakupu od 1. siječnja 2016. godine.

Članak 3.

U Pravilniku o izmjenama i dopunama Pravilnika o energetskim pregledima građevina i energetskom certificiranju zgrada (»Narodne novine«, broj 29/13) u članku 2. riječi: »30. lipnja 2013.« zamjenjuju se riječima: »1. srpnja 2014. godine«.

Članak 4.

Ovaj Pravilnik stupa na snagu 1. srpnja 2013. godine.

Klasa: 360-01/13-12/1

Urbroj: 531-01-13-7

Zagreb, 14. lipnja 2013.

Ministrica

Anka Mrak-Taritaš, dipl. ing. arh., v. r.

Pravilnik, NN 78/2013-1616
## Odluka o opozivu Vladimira Mateka dužnosti izvanrednog i opunomoćenog veleposlanika Republike Hrvatske u Kraljevini Švedskoj, sa sjedištem u Stockholmu

### NN 79/2013 (27.6.2013.), Odluka o opozivu Vladimira Mateka dužnosti izvanrednog i opunomoćenog veleposlanika Republike Hrvatske u Kraljevini Švedskoj, sa sjedištem u Stockholmu

PREDSJEDNIK REPUBLIKE HRVATSKE

1619

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-02/16, urbroj: 5030115/1-13-08 od 17. lipnja 2013., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

VLADIMIR MATEK opoziva se dužnosti izvanrednog i opunomoćenog veleposlanika Republike Hrvatske u Kraljevini Švedskoj, sa sjedištem u Stockholmu, dužnosti izvanrednog i opunomoćenog veleposlanika Republike Hrvatske u Republici Litvi, sa sjedištem u Stockholmu i dužnosti izvanrednog i opunomoćenog veleposlanika Republike Hrvatske u Republici Latviji, sa sjedištem u Stockholmu.

Ova Odluka stupa na snagu 31. srpnja 2013. godine.

Klasa: 018-07/13-02/13

Urbroj: 71-05-03/1-13-2

Zagreb, 20. lipnja 2013.

Predsjednik

Republike Hrvatske

Ivo Josipović, v. r.

Odluka, NN 79/2013-1619
## Odluka o opozivu Nevena Pelicarića dužnosti izvanrednog i opunomoćenog veleposlanika Republike Hrvatske u Kraljevini Španjolskoj, sa sjedištem u Madridu

### NN 79/2013 (27.6.2013.), Odluka o opozivu Nevena Pelicarića dužnosti izvanrednog i opunomoćenog veleposlanika Republike Hrvatske u Kraljevini Španjolskoj, sa sjedištem u Madridu

PREDSJEDNIK REPUBLIKE HRVATSKE

1620

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-02/15, urbroj: 5030115/1-13-08 od 17. lipnja 2013., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

NEVEN PELICARIĆ opoziva se dužnosti izvanrednog i opunomoćenog veleposlanika Republike Hrvatske u Kraljevini Španjolskoj, sa sjedištem u Madridu, dužnosti izvanrednog i opunomoćenog veleposlanika Republike Hrvatske u Kneževini Andori, sa sjedištem u Madridu i dužnosti izvanrednog i opunomoćenog veleposlanika Republike Hrvatske u Republici Kubi, sa sjedištem u Madridu.

Ova Odluka stupa na snagu 31. srpnja 2013. godine.

Klasa: 018-07/13-02/14

Urbroj: 71-05-03/1-13-2

Zagreb, 20. lipnja 2013.

Predsjednik

Republike Hrvatske

Ivo Josipović, v. r.

Odluka, NN 79/2013-1620
## Odluka o opozivu dr. sc. Mire Kovača dužnosti izvanrednog i opunomoćenog veleposlanika Republike Hrvatske u Saveznoj Republici Njemačkoj, sa sjedištem u Berlinu

### NN 79/2013 (27.6.2013.), Odluka o opozivu dr. sc. Mire Kovača dužnosti izvanrednog i opunomoćenog veleposlanika Republike Hrvatske u Saveznoj Republici Njemačkoj, sa sjedištem u Berlinu

PREDSJEDNIK REPUBLIKE HRVATSKE

1621

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-02/03, urbroj: 5030115/1-13-08 od 17. lipnja 2013., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

dr. sc. MIRO KOVAČ opoziva se dužnosti izvanrednog i opunomoćenog veleposlanika Republike Hrvatske u Saveznoj Republici Njemačkoj, sa sjedištem u Berlinu.

Ova Odluka stupa na snagu 31. srpnja 2013. godine.

Klasa: 018-07/13-02/15

Urbroj: 71-05-03/1-13-2

Zagreb, 20. lipnja 2013.

Predsjednik

Republike Hrvatske

Ivo Josipović, v. r.

Odluka, NN 79/2013-1621
## Odluka o opozivu Ranka Vilovića dužnosti izvanrednog i opunomoćenog veleposlanika - stalnog predstavnika Republike Hrvatske pri Organizaciji Ujedinjenih naroda u New Yorku i svim njezinim tijelima

### NN 79/2013 (27.6.2013.), Odluka o opozivu Ranka Vilovića dužnosti izvanrednog i opunomoćenog veleposlanika - stalnog predstavnika Republike Hrvatske pri Organizaciji Ujedinjenih naroda u New Yorku i svim njezinim tijelima

PREDSJEDNIK REPUBLIKE HRVATSKE

1622

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-02/02, urbroj: 5030115/1-13-08 od 17. lipnja 2013., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

RANKO VILOVIĆ opoziva se dužnosti izvanrednog i opunomoćenog veleposlanika – stalnog predstavnika Republike Hrvatske pri Organizaciji Ujedinjenih naroda u New Yorku i svim njezinim tijelima i dužnosti izvanrednog i opunomoćenog veleposlanika Republike Hrvatske u Jamajci, sa sjedištem u New Yorku.

Ova Odluka stupa na snagu 31. srpnja 2013. godine.

Klasa: 018-07/13-02/16

Urbroj: 71-05-03/1-13-2

Zagreb, 20. lipnja 2013.

Predsjednik

Republike Hrvatske

Ivo Josipović, v. r.

Odluka, NN 79/2013-1622
## Odluka o opozivu Vjekoslava Križanca dužnosti generalnog konzula Republike Hrvatske u Saveznoj Republici Njemačkoj, sa sjedištem u Düsseldorfu

### NN 79/2013 (27.6.2013.), Odluka o opozivu Vjekoslava Križanca dužnosti generalnog konzula Republike Hrvatske u Saveznoj Republici Njemačkoj, sa sjedištem u Düsseldorfu

PREDSJEDNIK REPUBLIKE HRVATSKE

1623

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 23. Zakona o vanjskim poslovima (»Narodne novine«, broj 48/96), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-02/11, urbroj: 5030115/1-13-08 od 17. lipnja 2013., donosim

ODLUKU

O OPOZIVU GENERALNOG KONZULA REPUBLIKE HRVATSKE U SAVEZNOJ REPUBLICI NJEMAČKOJ, SA SJEDIŠTEM U DÜSSELDORFU

VJEKOSLAV KRIŽANEC opoziva se dužnosti generalnog konzula Republike Hrvatske u Saveznoj Republici Njemačkoj, sa sjedištem u Düsseldorfu i konzularnim ovlastima nad konzularnim područjem koje obuhvaća teritorij Savezne zemlje Nordrhein-Westfalen.

Ova Odluka stupa na snagu 31. kolovoza 2013. godine.

Klasa: 018-07/13-03/02

Urbroj: 71-05-03/1-13-2

Zagreb, 20. lipnja 2013.

Predsjednik

Republike Hrvatske

Ivo Josipović, v. r.

Odluka, NN 79/2013-1623
## Odluka o opozivu Slavka Novokmeta dužnosti generalnog konzula Republike Hrvatske u Saveznoj Republici Njemačkoj, sa sjedištem u Hamburgu

### NN 79/2013 (27.6.2013.), Odluka o opozivu Slavka Novokmeta dužnosti generalnog konzula Republike Hrvatske u Saveznoj Republici Njemačkoj, sa sjedištem u Hamburgu

PREDSJEDNIK REPUBLIKE HRVATSKE

1624

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 23. Zakona o vanjskim poslovima (»Narodne novine«, broj 48/96), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-02/12, urbroj: 5030115/1-13-08 od 17. lipnja 2013., donosim

ODLUKU

O OPOZIVU GENERALNOG KONZULA REPUBLIKE HRVATSKE U SAVEZNOJ REPUBLICI NJEMAČKOJ, SA SJEDIŠTEM U HAMBURGU

SLAVKO NOVOKMET opoziva se dužnosti generalnog konzula Republike Hrvatske u Saveznoj Republici Njemačkoj, sa sjedištem u Hamburgu i konzularnim ovlastima nad konzularnim područjem koje obuhvaća sljedeće savezne zemlje: Hamburg, Bremen, Mecklenburg-Vorpormmern, Niedersachsen i Schleswig-Holstein.

Ova Odluka stupa na snagu 15. rujna 2013. godine.

Klasa: 018-07/13-03/03

Urbroj: 71-05-03/1-13-2

Zagreb, 20. lipnja 2013.

Predsjednik

Republike Hrvatske

Ivo Josipović, v. r.

Odluka, NN 79/2013-1624
## Odluka o opozivu Ilije Želalića dužnosti generalnog konzula Republike Hrvatske u Sjedinjenim Američkim Državama, Savezna Država California, sa sjedištem u Los Angelesu

### NN 79/2013 (27.6.2013.), Odluka o opozivu Ilije Želalića dužnosti generalnog konzula Republike Hrvatske u Sjedinjenim Američkim Državama, Savezna Država California, sa sjedištem u Los Angelesu

PREDSJEDNIK REPUBLIKE HRVATSKE

1625

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 23. Zakona o vanjskim poslovima (»Narodne novine«, broj 48/96), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-02/11, urbroj: 5030115/1-13-08 od 17. lipnja 2013., donosim

ODLUKU

O OPOZIVU GENERALNOG KONZULA REPUBLIKE HRVATSKE U SJEDINJENIM AMERIČKIM DRŽAVAMA, SAVEZNA DRŽAVA CALIFORNIA, SA SJEDIŠTEM U LOS ANGELESU

ILIJA ŽELALIĆ opoziva se dužnosti generalnog konzula Republike Hrvatske u Sjedinjenim Američkim Državama, Savezna Država California, sa sjedištem u Los Angelesu i konzularnim ovlastima nad konzularnim područjem koje obuhvaća sljedeće savezne države: Washington, Oregon, Montana, Idaho, North Dakota, South Dakota, Wyoming, Nebraska, Nevada, California, Utah, Colorado, Kansas, Oklahoma, Texas, New Mexico, Arizona, Alaska i Hawaii.

Ova Odluka stupa na snagu 31. srpnja 2013. godine.

Klasa: 018-07/13-03/04

Urbroj: 71-05-03/1-13-2

Zagreb, 20. lipnja 2013.

Predsjednik

Republike Hrvatske

Ivo Josipović, v. r.

Odluka, NN 79/2013-1625
## Odluka o postavljanju Tomislava Bošnjaka za izvanrednog i opunomoćenog veleposlanika Republike Hrvatske u Kraljevini Saudijskoj Arabiji, sa sjedištem u Dohi

### NN 79/2013 (27.6.2013.), Odluka o postavljanju Tomislava Bošnjaka za izvanrednog i opunomoćenog veleposlanika Republike Hrvatske u Kraljevini Saudijskoj Arabiji, sa sjedištem u Dohi

PREDSJEDNIK REPUBLIKE HRVATSKE

1626

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/12-01/32, urbroj: 5030115/1-13-08 od 17. lipnja 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

TOMISLAV BOŠNJAK, izvanredni i opunomoćeni veleposlanik Republike Hrvatske u Državi Kataru, sa sjedištem u Dohi, postavlja se i za izvanrednog i opunomoćenog veleposlanika Republike Hrvatske u Kraljevini Saudijskoj Arabiji, sa sjedištem u Dohi.

Ova Odluka stupa na snagu danom donošenja.

Klasa: 018-07/13-02/17

Urbroj: 71-05-03/1-13-2

Zagreb, 20. lipnja 2013.

Predsjednik

Republike Hrvatske

Ivo Josipović, v. r.

Odluka, NN 79/2013-1626
## Odluka o postavljanju Vladimira Drobnjaka za izvanrednog i opunomoćenog veleposlanika - stalnog predstavnika Republike Hrvatske pri Organizaciji Ujedinjenih naroda u New Yorku i svim njezinim tijelima

### NN 79/2013 (27.6.2013.), Odluka o postavljanju Vladimira Drobnjaka za izvanrednog i opunomoćenog veleposlanika - stalnog predstavnika Republike Hrvatske pri Organizaciji Ujedinjenih naroda u New Yorku i svim njezinim tijelima

PREDSJEDNIK REPUBLIKE HRVATSKE

1627

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/13-01/05, urbroj: 5030115/1-13-08 od 17. lipnja 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

VLADIMIR DROBNJAK postavlja se za izvanrednog i opunomoćenog veleposlanika – stalnog predstavnika Republike Hrvatske pri Organizaciji Ujedinjenih naroda u New Yorku i svim njezinim tijelima.

Ova Odluka stupa na snagu 1. kolovoza 2013. godine.

Klasa: 018-07/13-02/18

Urbroj: 71-05-03/1-13-2

Zagreb, 20. lipnja 2013.

Predsjednik

Republike Hrvatske

Ivo Josipović, v. r.

Odluka, NN 79/2013-1627
## Uredba o privremenoj primjeni pravila o radu državljana država članica Europske unije i članova njihovih obitelji

### NN 79/2013 (27.6.2013.), Uredba o privremenoj primjeni pravila o radu državljana država članica Europske unije i članova njihovih obitelji

VLADA REPUBLIKE HRVATSKE

1629

Na temelju članka 236. Zakona o strancima (»Narodne novine«, br. 130/2011 i 74/2013), Vlada Republike Hrvatske je na sjednici održanoj 26. lipnja 2013. godine donijela

UREDBU

O PRIVREMENOJ PRIMJENI PRAVILA O RADU DRŽAVLJANA DRŽAVA ČLANICA EUROPSKE UNIJE I ČLANOVA NJIHOVIH OBITELJI

Članak 1.

Ovom Uredbom utvrđuje se privremena primjena pravila o radu državljana država članica Europske unije i članova njihovih obitelji koji su državljani one države članice Europske unije koja na rad državljana Republike Hrvatske i članova njihovih obitelji primjenjuje nacionalne mjere ili mjere koje proizlaze iz dvostranih sporazuma.

Pravila o radu iz stavka 1. ovoga članka koja se primjenjuju na državljane država članica Europske unije na jednak način primjenjuju se i na članove njihovih obitelji koji su državljani trećih država.

U odnosu na rad državljana država članica Europske unije i članova njihovih obitelji bez obzira jesu li državljani država članica Europske unije ili trećih država, primjenjivat će se istovrsne mjere temeljene na uzajamnosti.

Članak 2.

Mjere iz članka 1. stavka 3. ove Uredbe primjenjuju se na rad državljana država članica Europske unije i članova njihovih obitelji sve dok države članice Europske unije budu primjenjivale istovrsne nacionalne mjere ili mjere koje proizlaze iz dvostranih sporazuma u odnosu na rad državljana Republike Hrvatske i članova njihovih obitelji.

Članak 3.

Popis mjera iz članka 1. stavka 3. ove Uredbe objavit će na svojim mrežnim stranicama Ministarstvo rada i mirovinskoga sustava, Ministarstvo unutarnjih poslova i Ministarstvo vanjskih i europskih poslova.

Članak 4.

Ova Uredba objavit će se u »Narodnim novinama«, a stupa na snagu danom pristupanja Republike Hrvatske Europskoj uniji.

Klasa: 022-03/13-03/77

Urbroj: 50301-04/04-13-2

Zagreb, 26. lipnja 2013.

Predsjednik

Zoran Milanović, v. r.

Uredba, NN 79/2013-1629
## Rješenje o razrješenju potpredsjednika Vlade Republike Hrvatske

### NN 79/2013 (27.6.2013.), Rješenje o razrješenju potpredsjednika Vlade Republike Hrvatske

VLADA REPUBLIKE HRVATSKE

1632

Na temelju članka 110. stavka 5. Ustava Republike Hrvatske (»Narodne novine«, broj 85/2010 – pročišćeni tekst), uz supotpis predsjednika Hrvatskoga sabora, donosim

RJEŠENJE

O RAZRJEŠENJU POTPREDSJEDNIKA VLADE REPUBLIKE HRVATSKE

Razrješuje se mr. sc. NEVEN MIMICA dužnosti potpredsjednika Vlade Republike Hrvatske, s danom 30. lipnja 2013. godine, radi odlaska na novu dužnost.

Klasa: 080-02/13-02/111

Urbroj: 5030115/1-13-03

Zagreb, 19. lipnja 2013.

Predsjednik

Zoran Milanović, v. r.

Rješenje, NN 79/2013-1632
## Odluka o sadržaju odluke o rasporedu i načinu ispravljanja pogrešaka u odluci

### NN 79/2013 (27.6.2013.), Odluka o sadržaju odluke o rasporedu i načinu ispravljanja pogrešaka u odluci

79 27.06.2013 Odluka o sadržaju odluke o rasporedu i načinu ispravljanja pogrešaka u odluci

MINISTARSTVO OBRANE

1637

Na temelju članka 13. stavka 5. Zakona o obrani (»Narodne novine«, br. 73/13) i članka 51. stavka 7. Zakona o službi u Oružanim snagama Republike Hrvatske (»Narodne novine«, br. 73/13) donosim

ODLUKU

O SADRŽAJU ODLUKE O RASPOREDU I NAČINU ISPRAVLJANJA POGREŠAKA U ODLUCI

I.

Ovom Odlukom propisuje se sadržaj odluke o rasporedu vojnika, dočasnika i časnika na ustrojbeno mjesto odnosno dužnost, o upućivanju na školovanje, upućivanju u operacije potpore miru i druge aktivnosti u inozemstvu, stavljanju izvan snage odluka koje sadrže nepravilnosti koje utječu na njezinu zakonitost kao i način ispravljanja pogrešaka u odluci.

II.

(1) Kada se vojnik/mornar, dočasnik i časnik prvi put raspoređuje na ustrojbeno mjesto odnosno dužnost, odluka sadrži:

– osobne podatke o vojniku, dočasniku i časniku (čin, ime i prezime, ime oca ili majke, datum rođenja, OIB)

– naziv ustrojstvene jedinice u koju se raspoređuje

– naziv ustrojbenog mjesta odnosno dužnosti na koju se raspoređuje

– ustrojbeni čin

– oznaku ustrojbene vojnostručne specijalnosti

– naziv mjesta službe

– vrstu staža

– dan početka obnašanja dužnosti

– rok na koji se raspoređuje

– sastavnice za određivanje plaće

– posebne uvjete bitne za raspoređivanje na ustrojbeno mjesto odnosno dužnost.

(2) Pri svakom sljedećem raspoređivanju vojnika/mornara, dočasnika i časnika na ustrojbeno mjesto odnosno dužnost, odluka uz podatke iz stavka 1. ove točke sadrži naziv ustrojstvene jedinice i ustrojbenog mjesta odnosno dužnosti s koje se raspoređuje.

III.

(1) Pogreške u imenima ili brojevima, pisanju ili računanju te druge očite netočnosti u odluci ispravljaju se posebnom odlukom.

(2) Posebnu odluku iz stavka 1. ove točke donosi osoba koja je donijela odluku.

(3) Ispravak odluke proizvodi pravni učinak od dana od kojeg proizvodi pravni učinak odluka koja se ispravlja i sastavni je dio odluke.

(4) Posebna odluka iz stavka 1. ove točke nije upravni akt.

IV.

(1) Ako odluka iz točke II. ove Odluke sadrži nepravilnost koja utječe na njezinu zakonitost, donijet će se nova odluka.

(2) Odlukom iz stavka 1. ove točke odluka koja sadrži nepravilnost koja utječe na njezinu zakonitost stavlja se izvan snage.

V.

Ova Odluka stupa na snagu prvoga dana nakon dana objave u »Narodnim novinama«.

Klasa: 023-03/13-03/1

Urbroj: 512-0113-325

Zagreb, 26. lipnja 2013.

Ministar
Ante Kotromanović, v. r.

Odluka, NN 79/2013-1637
## Pravilnik o usklađivanju tehničkih propisa i upravnih postupaka u području civilnog zrakoplovstva

### NN 79/2013 (27.6.2013.), Pravilnik o usklađivanju tehničkih propisa i upravnih postupaka u području civilnog zrakoplovstva

MINISTARSTVO POMORSTVA, PROMETA I INFRASTRUKTURE

1641

Na temelju članka 149. Zakona o zračnom prometu (»Narodne novine«, broj 69/09 i 84/11), ministar pomorstva, prometa i infrastrukture donosi

PRAVILNIK

O USKLAĐIVANJU TEHNIČKIH PROPISA I UPRAVNIH POSTUPAKA U PODRUČJU CIVILNOG ZRAKOPLOVSTVA

Usklađenost s pravnim aktima Europske unije

Članak 1.

Ovim Pravilnikom utvrđuje se okvir za provedbu Uredbe Vijeća (EEZ) br. 3922/91 od 16. prosinca 1991. o usklađivanju tehničkih propisa i upravnih postupaka u području civilnog zrakoplovstva (SL L 373, 31.12.1991) (u daljnjem tekstu: Uredba (EEZ) 3922/91).

Nadležno tijelo

Članak 2.

Hrvatska agencija za civilno zrakoplovstvo je nadležno tijelo za provedbu Uredbe (EEZ) 3922/91, kada ta ovlast proizlazi iz pojedinih odredaba te Uredbe.

Primjenjivi Zajednički zrakoplovni propisi

Članak 3.

(1) Osim udovoljavanja odredbama ovoga Pravilnika, zračni prijevoznici moraju udovoljavati i odgovarajućim Zajedničkim zrakoplovnim propisima (Joint Aviation Requirements – JAR’s) koji su povezani s njihovim operacijama i to:

1. JAR-26: – Additional Airworthiness Requirements for Operations; Dodatni plovidbeni propisi za operacije;

2. JAR-STD-1A: – Aeroplane Flight Simulators; Simulatori letenja avionom;

3. JAR-STD-2A: – Aeroplane Flight Training Devices; Uređaji za osposobljavanje za letenje avionom;

4. JAR-STD-3A: – Aeroplane Flight & Navigation Procedures Trainers; Uređaji za vježbanje letačkih i navigacijskih procedura;

5. JAR-STD 4A: – Basic Instrument Training Devices; Uređaji za osnovno instrumentalno osposobljavanje;

6. JAR-MMEL/MEL: – Master Minimum Equipment List/Minimum Equipment List; Glavna lista minimalne opreme/Lista minimalne opreme.

(2) Do donošenja odgovarajućeg naputka zračni prijevoznici se upućuju na korištenje Temporary Guidance Leaflet-a (TGL) No 44 – Section 2. AMC & IEM OPS 1 Acceptable Means of Compliance and Interpretative/Explanatory Material (Sekcija 2. Prihvatljivi načini udovoljavanja / Materijali s pojašnjenjima/tumačenjima).

Stupanje na snagu

Članak 4.

(1) Ovaj Pravilnik stupa na snagu danom pristupanja Republike Hrvatske Europskoj uniji.

(2) Danom stupanja na snagu ovoga Pravilnika prestaje važiti Pravilnik o usklađivanju tehničkih propisa i upravnih postupaka u području civilnog zrakoplovstva (»Narodne novine«, broj 117/09).

Klasa: 011-01/13-01/128

Urbroj: 530-06-1-1-13-3

Zagreb, 20. lipnja 2013.

Ministar

pomorstva, prometa i infrastrukture

dr. sc. Siniša Hajdaš Dončić, v. r.

Pravilnik, NN 79/2013-1641
## Pravilnik o utvrđivanju zahtjeva za primjenu protokola za prijenos poruka o letu u svrhu obavješćivanja, koordinacije i prijenosa letova između jedinica kontrole zračnog prometa

### NN 79/2013 (27.6.2013.), Pravilnik o utvrđivanju zahtjeva za primjenu protokola za prijenos poruka o letu u svrhu obavješćivanja, koordinacije i prijenosa letova između jedinica kontrole zračnog prometa

MINISTARSTVO POMORSTVA, PROMETA I INFRASTRUKTURE

1642

Na temelju članka 149. stavka 3. Zakona o zračnom prometu (»Narodne novine«, broj 69/09 i 84/11), ministar pomorstva, prometa i infrastrukture donosi

PRAVILNIK

O UTVRĐIVANJU ZAHTJEVA ZA PRIMJENU PROTOKOLA ZA PRIJENOS PORUKA O LETU U SVRHU OBAVJEŠĆIVANJA, KOORDINACIJE I PRIJENOSA LETOVA IZMEĐU JEDINICA KONTROLE ZRAČNOG PROMETA

Usklađenost s pravnim aktima Europske unije

Članak 1.

Ovim Pravilnikom utvrđuje se okvir za provedbu Uredbe Komisije (EZ) br. 633/2007 od 7. lipnja 2007. o utvrđivanju zahtjeva za primjenu protokola za prijenos poruka o letu koji se upotrebljava u svrhu obavješćivanja, koordinacije i prijenosa letova između jedinica kontrole zračnog prometa (SL L 146, 8. 6. 2007) (u daljnjem tekstu: Uredba (EZ) 633/2007).

Nadležna tijela i ovlasti

Članak 2.

(1) Tijelo nadležno za provedbu Uredbe (EZ) 633/2007 je Hrvatska agencija za civilno zrakoplovstvo, kada ta ovlast proizlazi iz pojedinih odredaba te Uredbe.

(2) Iznimno od stavka 1. ovog članka, za provedbu članka 7. stavka 5. Uredbe (EZ) 633/2007 nadležno tijelo za slanje informacije Europskoj komisiji je ministarstvo nadležno za poslove civilnog zračnog prometa.

Stupanje na snagu

Članak 3.

(1) Ovaj Pravilnik stupa na snagu danom pristupanja Republike Hrvatske Europskoj uniji.

(2) Danom stupanja na snagu ovoga Pravilnika prestaje važiti Pravilnik o utvrđivanju zahtjeva za primjenu protokola za prijenos poruka o letu u svrhu obavješćivanja, koordinacije i prijenosa letova između jedinica kontrole zračnog prometa (»Narodne novine«, broj 75/2012).

Klasa: 011-01/13-01/129

Urbroj: 530-06-1-1-13-3

Zagreb, 20. lipnja 2013.

Ministar

pomorstva, prometa i infrastrukture

dr. sc. Siniša Hajdaš Dončić, v. r.

Pravilnik, NN 79/2013-1642
## Pravilnik o prestanku važenja Pravilnika o mjerama za sprječavanje unošenja i širenja borove nematode Bursaphelenchus xylophilus (Steiner et Buhrer) Nickle et al.

### NN 79/2013 (27.6.2013.), Pravilnik o prestanku važenja Pravilnika o mjerama za sprječavanje unošenja i širenja borove nematode Bursaphelenchus xylophilus (Steiner et Buhrer) Nickle et al.

MINISTARSTVO POLJOPRIVREDE

1644

Na temelju članka 84. stavka 3. Zakona o biljnom zdravstvu (»Narodne novine«, br. 75/05 i 55/11), ministar poljoprivrede donosi

PRAVILNIK

O PRESTANKU VAŽENJA PRAVILNIKA O MJERAMA ZA SPRJEČAVANJE UNOŠENJA I ŠIRENJA BOROVE NEMATODE BURSAPHELENCHUS XYLOPHILUS (STEINER ET BUHRER) NICKLE ET AL.

Članak 1.

Danom stupanja na snagu ovoga Pravilnika prestaje važiti Pravilnik o mjerama za sprječavanje unošenja i širenja borove nematode Bursaphelenchus xylophilus (Steiner et Buhrer) Nickle et al. (»Narodne novine«, br. 108/10).

Članak 2.

Ovaj Pravilnik objavit će se u »Narodnim novinama«, a stupa na snagu danom pristupanja Republike Hrvatske Europskoj uniji.

Klasa: 011-01/13-01/61

Urbroj: 525-09/0822-13-2

Zagreb, 11. lipnja 2013.

Ministar

Tihomir Jakovina, v. r.

Pravilnik, NN 79/2013-1644
## Pravilnik o prestanku važenja Pravilnika o mjerama za sprječavanje unošenja i širenja štetnog organizma - Anoplophora chinensis (Forster)

### NN 79/2013 (27.6.2013.), Pravilnik o prestanku važenja Pravilnika o mjerama za sprječavanje unošenja i širenja štetnog organizma - Anoplophora chinensis (Forster)

MINISTARSTVO POLJOPRIVREDE

1645

Na temelju članka 84. stavka 3. Zakona o biljnom zdravstvu (»Narodne novine«, br. 75/05 i 55/11), ministar poljoprivrede donosi

PRAVILNIK

O PRESTANKU VAŽENJA PRAVILNIKA O MJERAMA ZA SPRJEČAVANJE UNOŠENJA I ŠIRENJA ŠTETNOG ORGANIZMA – Anoplophora chinensis (Forster)

Članak 1.

Danom stupanja na snagu ovoga Pravilnika prestaje važiti Pravilnik o mjerama za sprječavanje unošenja i širenja štetnog organizma – Anoplophora chinensis (Forster) (»Narodne novine«, br. 31/13).

Članak 2.

Ovaj Pravilnik objavit će se u »Narodnim novinama«, a stupa na snagu danom pristupanja Republike Hrvatske Europskoj uniji.

Klasa: 011-01/13-01/17

Urbroj: 525-09/0822-13-6

Zagreb, 11. lipnja 2013.

Ministar

Tihomir Jakovina, v. r.

Pravilnik, NN 79/2013-1645
## Pravilnik o izmjeni Pravilnika o posebnim tehničkim zahtjevima za krv i krvne pripravke

### NN 79/2013 (27.6.2013.), Pravilnik o izmjeni Pravilnika o posebnim tehničkim zahtjevima za krv i krvne pripravke

79 27.06.2013 Pravilnik o izmjeni Pravilnika o posebnim tehničkim zahtjevima za krv i krvne pripravke

MINISTARSTVO ZDRAVLJA

1649

Na temelju članka 29. stavka 3. i članka 30. stavka 3. Zakona o krvi i krvnim pripravcima (»Narodne novine« broj 79/2006 i 124/2011) ministar zdravlja donosi

PRAVILNIK

O IZMJENI PRAVILNIKA O POSEBNIM TEHNIČKIM ZAHTJEVIMA ZA KRV I KRVNE PRIPRAVKE

Članak 1.

U Pravilniku o posebnim tehničkim zahtjevima za krv i krvne pripravke (»Narodne novine«, broj 80/2007) iza članka 1. dodaje se članak 1. a koji glasi:

»Članak 1. a

Ovim se Pravilnikom u pravni poredak Republike Hrvatske prenosi Provedbena Direktiva Komisije 2011/38/EU od 11. travnja 2011. o izmjeni Priloga V. Direktive 2004/33/EZ s obzirom na maksimalne pH vrijednosti za koncentrate trombocita na kraju roka uporabe (SL L 97, 12. 4. 2011.).

Članak 2.

U članku 9. točki 2. Zahtjevi kontrole kvalitete za krvne pripravke, u Tablici 1., za Pripravke navedene u prvom stupcu i to:

– Koncentrat trombocita dobiven postupkom afereze,

– Koncentrat trombocita, afereza, sa smanjenim brojem leukocita,

– Koncentrat trombocita, »poolirani«,

– Koncentrat trombocita, »pooliran«, sa smanjenim brojem leukocita,

– Koncentrat trombocita, jedna doza i

– Koncentrat trombocita, jedna doza, sa smanjenim brojem leukocita

za ph vrijednost navedenu u drugom stupcu – Potrebna mjerenja kvalitete, mijenja se tekst u trećem stupcu – Prihvatljivi rezultati za mjerenja kvalitete na način da glasi: »6,4 korigirano za 22º C, na kraju roka uporabe«.

Članak 3.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-02/13-02/91

Urbroj: 534-10-1-1/1-13-1

Zagreb, 17. lipnja 2013.

Ministar
prof. dr. sc. Rajko Ostojić, dr. med., v. r.

Pravilnik, NN 79/2013-1649
## Zakon o izmjenama i dopunama Zakona o osiguranju depozita

### NN 80/2013 (28.6.2013.), Zakon o izmjenama i dopunama Zakona o osiguranju depozita

HRVATSKI SABOR

1674

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O OSIGURANJU DEPOZITA

Proglašavam Zakon o izmjenama i dopunama Zakona o osiguranju depozita, koji je Hrvatski sabor donio na sjednici 21. lipnja 2013. godine.

Klasa: 011-01/13-01/166

Urbroj: 71-05-03/1-13-2

Zagreb, 24. lipnja 2013.

Predsjednik

Republike Hrvatske

Ivo Josipović, v. r.

ZAKON

O IZMJENAMA I DOPUNAMA ZAKONA O OSIGURANJU DEPOZITA

Članak 1.

U Zakonu o osiguranju depozita (»Narodne novine«, br. 177/04., 119/08. i 153/09.) iza članka 1. dodaje se naslov i članak 1.a koji glase:

»PRIJENOS PRAVNIH AKATA EUROPSKE UNIJE

Članak 1.a

Ovim se Zakonom u pravni poredak Republike Hrvatske prenosi Direktiva 94/19/EZ Europskog parlamenta i Vijeća od 30. svibnja 1994. o programima osiguranja depozita (SL L 135, 31. 5. 1994.), kako je posljednji put izmijenjena Direktivom 2009/14/EZ Europskog parlamenta i Vijeća od 11. ožujka 2009. o izmjenama i dopunama Direktive 94/19/EZ o sustavima osiguranja depozita u pogledu razine pokrića i odgode isplate (SL L 68, 13. 3. 2009.).«.

Članak 2.

U članku 4. iza stavka 2. dodaje se novi stavak 3. koji glasi:

»(3) Od dana pristupanja Republike Hrvatske Europskoj uniji Agencija osigurava depozite vjerovnika u svakoj kreditnoj instituciji do uključivo visine od 100.000,00 eura u kunskoj protuvrijednosti, prema srednjem tečaju Hrvatske narodne banke važećem na dan nastupa osiguranog slučaja, neovisno o broju njegovih bankovnih računa, visini sredstava po njima, valuti i mjestu gdje se ti bankovni računi vode.«.

Dosadašnji stavak 3. koji postaje stavak 4. mijenja se i glasi:

»(4) Iznimno od odredbe iz stavka 2. i 3. ovoga članka, u slučaju potrebe Vlada Republike Hrvatske uredbom može propisati i viši iznos osiguranog depozita.«.

Članak 3.

U članku 17. stavku 2. točki 5. riječi: »Hrvatske narodne banke i« brišu se.

Stavak 5. mijenja se i glasi:

»(5) Sredstva Fonda osiguranja mogu se ulagati sukladno odredbi internog akta Agencije kojeg će donijeti Uprava Agencije.«.

Stavak 7. briše se.

Članak 4.

Naziv glave iznad članka 19. mijenja se i glasi: »PREKRŠAJNE ODREDBE«.

U članku 19. stavku 1. točki 1. iza riječi: »odredbama« dodaju se riječi: »članka 9. stavka 3.«.

Točke 2. i 3. mijenjaju se i glase:

»2. ako Agenciji ne omogući nadzor nad kreditnom institucijom sukladno članku 15. ovoga Zakona,

3. ako Agenciji ne dostavi tražena izvješća o stanju ukupnih i osiguranih depozita za obračun premije sukladno odredbama članka 9. stavka 2. ovoga Zakona ili dostavi pogrešno mjesečno izvješće o stanju ukupnih i osiguranih depozita za obračun premije iz članka 9. stavka 1. ovoga Zakona.«.

Članak 5.

Ovaj Zakon objavit će se u »Narodnim novinama«, a stupa na snagu danom pristupanja Republike Hrvatske Europskoj uniji.

Klasa: 022-03/13-01/139

Zagreb, 21. lipnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 80/2013-1674